Jaargang 6 - Nommer 20 - 26 Junie 2008 - www.ngkok.co.za/enuus
Jy kan Saterdae inkopies doen by ‘n plaasmark, en ook lees oor Schalk en Bonnie van Niekerk se bediening, of kennis neem van Andrew Purves se besoek aan die Oos-Kaap en ‘n leierskonferensie vir dominees - alles danksy eNuus-inligting.
‘n Lekker vakansie vir julle toegewens
Lady Slipper Plaasmark help ‘n gemeente én behoeftiges
Zimbabwe: Jongste kerklike inisiatiewe
Middestad: Schalk en Bonnie van Niekerk se gawe en roeping is krisis-hulpverlening
Wat gebeur alles in die middestad?
Dr Paul Stoltz aangestel as adjunk-hoof van BIEC (Bible-Institute, Eastern Cape)
Dr Jan Grobbelaar, voorheen van Komga-Gemeente...
Oor Suid - Afrika
Lente in Bediening en Teologie (Lenteskool UP)
Now, this millionaire...
OosKaap eNuus gaan bietjie vakansie hou, en sal weer verskyn nadat die skole heropen het. Dié uitgawe sal DV op 17 Julie 2008 verskyn.
Vir diegene van julle wat ook uitspan, word ‘n lekker en geseënde rustyd toegewens. Vir die wat gaan werk oor die skoolvakansie: mag dit vir julle ‘n rustiger tyd wees.
Daar is mense wat hulle voortande sal gee vir ‘n lekker plaasmark. Veral as dit op die drumpel van die stad, in hierdie geval PE, plaasvind.
Charl Meyer bring dit onder ons aandag en sê van die mark, wat elke Saterdag tussen 08:00 en 12:00 plaasvind: “Dit is ten bate van die NG Kerk Van Stadensrivier. Terselfdertyd gee ons ook aan heelwat behoeftige mense die geleentheid om hulle ware te verkoop, so dit is ‘n wen-wen situasie! Byvoorbeeld: daar is twee vrouens wat koekies ens verkoop by die plaasmark en hulle het al vir ons gesê dat die verkope by die plaasmark hulle help om finansieel kop bo water te hou.”
Die besonderhede is net ‘n klik van die muis vêr.
“We wish also to express our solidarity with the people of Zimbabwe – and in particular those Christian leaders who, in obedience to God are risking their lives by standing for justice in the face of raw power, caring for those who suffer in the face of oppression, and who live the gospel of love in the face of hatred and violence.
Só het die Christelike Gereformeerde Kerk se sinode in die VSA pas besluit nadat hulle deur dr Kobus Gerber, Algemene Sekretaris van die NG Kerk, ingelig is oor die dossier rondom menseregte-vergrype wat die NGK en VGK help; saamstel het en wat ‘n inisiatief van die SA Raad van Kerke geword het. Lees die CGK se volledige besluit hier.
Intussen is daar ook in SA ‘n beraad oor Zimbabwe aangekondig. ‘n Uittreksel uit die aankondiging lui as volg:
“In response to this call, the United Congregational Church of Southern Africa and the Uniting Presbyterian Church in Southern Africa will join with the Council on World Mission and the South African Council of Churches to host an ecumenical summit on Zimbabwe, 14-17 July 2008, to create space for the facilitation of justice, peace and reconciliation in Zimbabwe.
The summit will be held in Johannesburg around the theme “Overcoming fear by faith: Churches in solidarity with the people of Zimbabwe”. This reflects not only our belief that fear and intimidation have become alarmingly common features of life in Zimbabwe, but also our conviction that the promises of God’s word enable us not to be overcome by fear, but rather to overcome fear through the exercise of a courageous faith. The summit will therefore seek to harness the abundant resources of our common faith in the Crucified and Risen Lord Jesus Christ to bring to bear on the quest for justice, peace and reconciliation in Zimbabwe.”
Oor hierdie verwikkelinge skryf dr Ben du Toit, Direkteur Kommunikasie van die NGK in Wes- en Suid-Kaapland:
Mens is dankbaar vir die feit dat ons as kerkfamilie hierdie getuienis van solidariteit binne die breër gereformeerde wêreld sigbaar kan maak, soos ook by die sinode van die PCUSA (Presbiteriaanse Kerk in VSA). Hierdie gesamentlike inisiatief, wat deur die SARK opgeneem is, het dan ook verlede week in drie Ekumeniese wêreld-liggame weerklank gevind – wat op sy beurt weer gelei het tot die wêreldwye oproep tot gebed en meelewing van alle Christene met Zimbabwiërs.
Met die dramatiese swaai van gebeure in Zimbabwe oor die naweek, weet ‘n mens net dat die krisis daar nie nou minder is nie. Inteendeel, dit mag dalk juis nou nog erger afmetings aanneem. Meer van ons het al oor die afgelope maande (tegelykertyd met weersin daarteen) opgemerk, dat buitelandse militêre inmenging onafwendbaar lyk om die land te stabiliseer. Tensy die generaals sal abdikeer, beteken dit oorlog oorkant die Limpopo.
Ons as kerke (gemeentes) se volgehoue voorbidding vir ons broers en susters in Zimbabwe is dus nog meer relevant as ooit voorheen. Dit MOET vir hulle (veral die Zimbabwiërs vir wie daar geen ander heenkome is nie) ‘n bron van hoop wees dat hulle broers en susters wêreldwyd daarvoor sal sorg dat hulle lot sal verbeter – dat daar ‘n vredevolle toekoms binne sig is. Die Evangelie van Gods geregtigheid, wat intree ten gunste van die God-waardigheid van alle mense, is ons diepste motivering vir hierdie inisiatief.
Schalk van Niekerk kan jou baie oor die skadukant van die lewe vertel - veral kommersiële misdaadhandel - omdat hy “suksesvol” op daardie vlak gefunksioneer het.
So bietjie meer as twintig jaar gelede het Schalk radikaal tot bekering gekom na ‘n boodskap van ds Jan Grey, waarna hy hom begin toelê het op evangelisasie en hulp aan armes en mense in krisis. Veral berading met verslaafdes en prostitute, en bystand aan straatmense het toenemend in die fokus van sy bediening gekom. Vir die afgelope twee jaar werk hy en sy vrou in Port Elizabeth.
Vandag bedryf Schalk en Bonnie die Ramah Rescue Sentrum in die sentrale stadsgebied van Port Elizabeth. Dit is in die eerste plek ‘n krisissentrum waar berading aan mense in trauma, MIV-lyers en verslaafdes gebied word. Nood-voedsel en klere word verskaf. Schalk en sy vrou neem van hierdie mense letterlik aan huis en versorg hulle. Mens praat nie hier van die gewone middelklas nood nie - dit gaan hier oor mense wat uit die rioolslote kom en gehelp word.
Die naam Ramah verwys na Jeremia 31:15-17 waar van die gekerm in Rama sprake is, met ‘n belofte dat swaarkry nie vir altyd sal duur nie, vertel Schalk. ‘n Teks wat ‘n beslissende invloed in hul bediening het, is Jesaja 58: 6-9. Hier word die visie van bevryding vir diegene wat swaar onder ‘n juk dra, geskets: brood vir die hongeres, ‘n dak vir diegene wat geen dak het nie, klere vir hulle wat geen klere het nie...
Schalk is geen idealis nie. Hy ken die hardheid van die lewe aan die skadukant van die sosiale geïsoleerdes. En hy betaal die prys: hulle word dikwels besteel en uitgebuit. Dit is ‘n risiko om hierdie soort bediening te hê: jy verleen hulp en word in die rug gesteek. Maar dit is hulle roeping. Die visie is om uitgeworpenes die lig van die evangelie te laat beleef, iets van ‘n Christelike atmosfeer van egte omgee te laat beleef. En die boodskap van Jesus te laat hoor.
Sodra mense se krisis hanteer is, en hulle wil rehabiliteer, is daar ‘n brugbediening waar mense kan leer lees en skryf, of rekenaars leer hanteer, werksopleiding kan ontvang en in ‘n meer permanente tuiste geplaas kan word.
Schalk is deel van ‘n interdenominasionele en multi-Christelike span wat in PE-Sentraal ‘n middestadsbediening bedryf. Daar is ‘n hele netwerk van diensverskaffers, wat bestaan uit gemeentes, welsynsorganisasies en indiwidue - soos hy - wat hul roeping uitleef.
Ramah Rescue se bankbesonderhede, vir diegene wat ‘n bydrae wil maak, is : Standard Bank Rinkstraat, Ramah Rescue, Rekening nr 383 713 714, takkode: 050 417.
Schalk van Niekerk (sien vorige berig) vertel hoedat prostitusie en dwelmhandel twee van die groot ekonomiese aktiwiteite (!) in die sentrale stadsgebied van PE is. Jy sal verbaas wees om die Mercedesse, BMW’s en Pajero’s te sien wat saans in die strate rondbeweeg.
Waarom sou ryk sakemanne seks kom koop in so ‘n omgewing, wil ek by hom weet?
Seks is ‘n massiewe kick vir mense, veral as dit risiko inhou, sê Schalk. Hy behoort te weet, want hy het tot en met sy bekering 21 jaar gelede ‘n bordeel bedryf.
Dwelmhandel is die ander groot handelsware. Baie van die uitlanders word deur familie-netwerke hierheen gelok met beloftes van ‘n goeie lewe, en dan betrek by die verkoop van dwelmmiddels.
‘n Groot persentasie prostitute is MIV-positief en boonop ook aan dwelmmiddels verslaaf.
Dan is daar ook die straatlopers. Schalk vertel hoe ‘n goeie lewe straatkinders en bedelaars maak uit die barmhartigheid van ander mense. Nie-gekontrolleerde hulpverlening - kos hier, ‘n geldjie in die hoed daar - God bless - stel hierdie mense in staat om hul lewe in stand te hou. Op hierdie manier word kinders eintlik op straat gehou. Hy vertel hoedat kinders in bendes georganiseer word. ‘n Tiener, so 15-16, is in beheer, maar dit is die kleintjies wat die bedelwerk by die robot doen. Die geld word gepoel, en elkeen kry sy deel vir sy brood en gom. So word ‘n disfunksionele lewenspatroon van kleins af in stand gehou.
Paul, ‘n NG-lidmaat van Port Elizabeth, lank predikant in Botswana en praktiese teoloog van formaat, is onlangs aangestel as die adjunk-hoof van die Bible Institute, Eastern Cape (BIEC). BIEC konsentreer daarop om teologiese opleiding aan kerkleiers in inheemse kontekste te bied, en lewer uitstekende dienste. Dit is ‘n geloofsbediening.
Paul het ook onlangs die VSA en Brittanje besoek. Hieroor skryf hy op sy onderhoudende manier:
“Michigan se mense het my verras met hul gasvryheid, die meer plattelandse atmosfeer en die groot mere natuurlik! Mense gaan heelwat meer kerk toe as wat ek gedink het, en daarmee saam het ek ook ‘n meer konserwatiewe sub-kultuur ervaar.
Die Berean Baptist Church was my gasheer en ek was verwonderd oor hoe die Here die gemeente gebruik in die plaaslike sakegemeenskap. Talle welgestelde besigheidsmanne kom tot bekering, en om alles te kroon is baie van hulle Rooms Katoliek van oorsprong! Die gemeente bied leierskap-konferensies met ‘n Christelike boodskap vir die sekulêre wêreld aan. Talle senior besigheidsmanne vind dan ‘n geestelike tuiste in die betrokke gemeente.
Die grootste les wat ek in die VSA geleer het was die feit dat Amerikaners met dieselfde politieke en sosio-ekonomiese vraagstukke worstel as ons hier in SA. Motor-aanlegte sluit, hul brandstofprys verdubbel, die politieke klimaat is gespanne, die ekonomie neem af.....!
Londen is natuurlik ‘n toeriste-trekpleister met ‘n ongelooflike vervoernetwerk. Saam met dit is daar egter ‘n dolle gejaag na geld en welvaart en alles wat daarmee gepaard gaan.
Geestelik het ek my vasgeloop teen ‘n ysmuur van kerkloos-en losheid, ‘n breë gemeenskap waarin God nog net in Naam bestaan en ‘n jong generasie waarin daar glad nie meer tyd vir God is nie. Tydens ‘n persoonlike gesprek met ‘n man van sowat 45 jaar oud, het ek aan hom die vraag gestel of hy enigsins glo in die hiernamaals. Hy het ewe koud en reguit gemeen dat daar geen lewe na die dood is nie, en ernstig daarby gevoeg dat die Bybel ‘n mooi storie was vir mense wat eeue gelede geleef het. Ek het van daardie oomblik af besef hoe Groot Jesus se opdrag geword het!!!!!”
Baie geluk met jou aanstelling, Paul.
Dr Jan Grobbelaar, voorheen van Komga-Gemeente,
is aangestel as die prinsipaal van Petra-Kollege, Wes-Kaap. Hy neem die leisels by ds Chris Erasmus oor. Dié kollege rus kerke - ook ver buite die grense van Suid-Afrika - toe om kinders met die evangelie te bedien.
Jan is ‘n Kovsie en Matie, en ook pastorale hulp te Laingsburg, waarna hy predikant by Komga (naby Oos-Londen) en in Springs-Noord was. Van 1996-2001 was hy betrokke by Petra-Kollege in Witrivier, waarna hy tot 2004 in diens van Feba-Radio was, en toe weer by Petra-Kollege aangesluit het.
Jan fokus op strategiese vennootskappe en die bevordering van studies in verband met kinderbediening op tersiêre vlak. Hy het ook internasionale blootstelling gehad deur onder meer in 2007 die eerste Global Consultation on Holistic Child Development van opleidingsinstitute in Thailand by te woon. Hy is ook ‘n lid van die Global Alliance Team wat by dié geleentheid gevorm is en waarvan die eerste vergader in Maart vanjaar by die Fuller Teologiese Skool in Pasadena, Kalifornië, gehou is.
Jan en sy vrou, Marie, het drie kinders.
Baie geluk Jan, nog ‘n (oud-)Oos-Kapenaar op wie ons trots is.
Ek kry graag leserskommentaar oor hierdie inset. En: wie van julle betrek ‘n beduidende hoeveelheid jongmense in jul gemeente se formele leierskap - kerkrade, e.s.m? Watter verskil maak dit?
Mens moet versigtig wees as jy hieroor praat, want ouer mense kan so maklik deur jongeres beskaam word - net omdat hulle ouer is. Hoor graag wat julle sê, veral oor situasies waar jonger mense werklik tot hul reg kom in vennootskap met ouer lidmate.
I remember being in seminary, constantly hearing about the days of mainline denominational glory, when prominent Protestant theologians made it on to the cover of Time magazine. I heard so many stories about the civil rights movement that I felt like I was sinking in the midst of this institutional longing for the past. A popular song by Jesus Jones was getting a lot of air time on the radio, and although Jesus Jones isn’t one of my favourite artists, each time this particular song played, I turned up my stereo as loud as I could bear it and would belt out the chorus:
Excerpted from Tribal Church: Ministering to the Missing Generation , copyright © 2007 by the Alban Institute. All rights reserved.
Beeld-forum: Die nuwe SA hét baie blink kante; Neels Jackson; Beeld, 10.6.2008
Soms, as die slegte nuus van wat in Suid-Afrika gebeur, oor jou rol, is dit goed om ’n bietjie terug te staan en doelbewus te dink aan wat daar gebeur wat goed is.Ek het dit gaan doen en ’n slag weer besef dat Suid-Afrika nou, ten spyte van dinge wat soms skeefloop, in talle en uiteenlopende opsigte ’n baie beter plek is as sê twintig jaar gelede.
Kom ek noem op: *Destyds het die howe min magte gehad om die regering in toom te hou. Vandag is almal aan die reg onderhewig. Die konstitusionele hof het al meermale ’n goeie rol gespeel om regeerders in die bek te ruk; *Internasionale sport is nou deel van ons lewens. Destyds was Noord-Transvaal teen die WP die grootste rugbywedstryd van die jaar. Nou speel ons in en wen die Wêreldbeker-toernooi. Ek kon ’n paar kilometer van my huis af na wêreldsterre soos Sachin Tendulkar, Brian Lara en Shane Warne gaan kyk. Ons Olimpiese helde wen medaljes; *Militêre diensplig het uit ons lewens verdwyn. Ons sien nie meer elke aand op die nuus die name van jong seuns wat op die grens dood is nie. Anders as party van hul pa’s sal vandag se jong mans nie hul lewe lank geteister word deur nagmerries van oorlog nie; *Die koerse waarteen persoonlike belasting gehef word, is heelwat laer as destyds. Jan Taks steek sy vingers nie meer so diep in ons sakke nie. *Die land se werklike probleme, soos armoede, is baie duidelik op die nasionale agenda. Ons is nie meer so vasgevang in ideologiese debatte soos toe nie; ... Vir die kerke was die nuwe bedeling ’n geweldige seën. Weg is die era dat mense in party kerke gesit het om allerlei sosiale redes. Nou is die mense daar omdat hulle daar wíl wees. En vir dié kerke teen die wie daar vroeër uit amptelike kringe gediskrimineer is, het die speelveld gelyk geword; ... Om ’n realistiese perspektief te behou, is dit natuurlik nodig om albei, die goed en die sleg, in gedagte te hou.As jy dít doen, kan die positiewe goed jou moed gee om die uitdagings te takel wat die negatiewe goed bied.
Die program van die Lenteskool, Fakulteit Teologie Universiteit van Pretoria, is pas bekendgestel. Dit bevat volle inligting oor die verskeidenheid van lesingmateriaal wat tydens die Lenteskool aangebied word, van 7-9 Oktober 2008 te Pretoria. Die tema vir 2008 is: Teologie van die Mall (Publieke Teologie). Die drie temas en sprekers is: * Waar word Teologie Gebore: Piet Naude * Wat traak jou teologie my: Nataniël * Teologie in die Virtuele Wêreld: Kobus Kok (en andere) * Oop lesing Dinsdagaand: Skrifgesag: Is daar 'n kernteologie?: Piet Naudé. Die konferensie word ook weer vanjaar in samewerking met Verantwoordelike Vernuwing aangebied. Meer as 25 keuse temas word weer beplan. Teken asseblief die datum aan. Vir informasie of inskrywings kontak: Prof Malan Nel (Excelsus), 012-420 2892 / e-pos malan.nel@up.ac.za of sbo.excelsus@up.ac.za
The millionaire decided to make the most of it by comparing American dollars, French Francs, Japanese Yen, and every kind of currency available in the world to see to it that he fit the most possible into the suitcase. Finally, he decided the best he could do was to exchange his money for gold and place that in the suitcase.
When he died and arrived at Heaven's gate, St. Peter asked him what was in the suitcase. He told St. Peter that down on earth he had been a millionaire and that God had given him permission to bring some of his fortune with him, as long as he could fit it into one suitcase.